Document ID: 32011R1094
Publication Date: 2011-10-28

Title and Content:
IZVEDBENA UREDBA KOMISIJE (EU) št. 1094/2011
z dne 28. oktobra 2011
o določitvi koeficientov, ki za obdobje 2011/2012 veljajo za žito, izvoženo v obliki škotskega viskija
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1),
ob upoštevanju Uredbe Komisije (ES) št. 1670/2006 z dne 10. novembra 2006 o podrobnih pravilih za uporabo Uredbe Sveta (ES) št. 1784/2003 v zvezi z določanjem in dodeljevanjem prilagojenih nadomestil za žita, ki se izvažajo v obliki nekaterih žganih pijač (2), in zlasti člena 5 Uredbe,
ob upoštevanju naslednjega:
(1)
Člen 4(1) Uredbe (ES) št. 1670/2006 določa, da so količine žit, za katere se dodeli nadomestilo, tiste količine žit, ki se nadzirajo, so destilirane in ovrednotene s koeficientom, ki se vsako leto določi za vsako zadevno državo članico. Ta koeficient izraža povprečno razmerje med skupnimi izvoženimi količinami in skupnimi trženimi količinami zadevnih žganih pijač na osnovi trenda, opaženega pri teh količinah v številu let, ki ustreza povprečnemu obdobju staranja zadevne žgane pijače.
(2)
Na osnovi podatkov, ki jih je podalo Združeno kraljestvo in se nanašajo na obdobje od 1. januarja do 31. decembra 2010, je bila v letu 2010 povprečna doba staranja škotskega viskija osem let.
(3)
Uredba Komisije (ES) št. 1113/2010 z dne 1. decembra 2010 o določitvi koeficientov, ki za obdobje 2010/2011 veljajo za žito, izvoženo v obliki škotskega viskija (3), je brezpredmetna, ker se nanaša na koeficiente, ki so veljali za leto 2010/2011. Zato je treba določiti koeficiente za obdobje od 1. oktobra 2011 do 30. septembra 2012.
(4)
Člen 10 Protokola 3 Sporazuma o Evropskem gospodarskem prostoru izključuje dodelitev izvoznih nadomestil za izvoz v Lihtenštajn ter na Islandijo in Norveško. Poleg tega je Unija z določenimi tretjimi državami sklenila sporazume, ki odpravljajo izvozna nadomestila. V skladu s členom 7(2) Uredbe (ES) št. 1670/2006 je treba to upoštevati pri izračunavanju koeficientov za obdobje 2011/2012 -
SPREJELA NASLEDNJO UREDBO:
Člen 1
Za obdobje od 1. oktobra 2011 do 30. septembra 2012 so koeficienti iz člena 4 Uredbe (ES) št. 1670/2006, ki se uporabijo za žita, uporabljena v Združenem kraljestvu za proizvodnjo škotskega viskija, določeni v Prilogi k tej uredbi.
Člen 2
Ta uredba začne veljati na dan objave v Uradnem listu Evropske unije.
Uporablja se od 1. oktobra 2011 do 30. septembra 2012.
Ta uredba je v celoti zavezujoča in se neposredno uporablja v vseh državah članicah.
V Bruslju, 28. oktobra 2011

Classification:
Level 1 Topics: 100147
100157
100146
100161
Level 2 Topics: 100191
100277
100253
100283
100257
100190
100256
100282
Level 3 Topics: 122
2106
5360
4590
913
2487
2200
5017
2736
4256
All Topics: 1772
2902
3568
3774
5360
601